Page:Battle o' Vittoria.pdf/8

 The miller was strappin’, the miller was ruddy:

A heart like a lord, and a hue like a lady;

The laird was a widdiefu', bleerit knurl:

She's left the gude fellow, and ta'en the churl.

The miller he hecht her, a heart leal and loving:

The laird did address her wi' matter mair moving,

A fine pacing horse, wi’ a clear chained bridle,

A whip by her side, and a bonny side-saddle.

O wae on the siller, it is sae prevailing,

And wae on the love that is fix’d on a mailen!

A tocher’s nae word in a true lover’s parle,

But, gie me my love, and a fig for the warl!